LISA nr. 3

**EESTI KLUBI**

**PÕHIKIRI**

**1. ÜLDSÄTTED**

1.1. Eesti Klubi on aateline mittetulundusühing, asutatud 13. aprillil 2003

tähtajatuna.

1.2. Eesti Klubi eesmärk on kaasa aidata eestluse kestmisele ja edendamisele

rahvusriigina.

* 1. Eesti Klubi on eraõiguslik juriidiline isik, mis juhindub oma tegevuses Eesti Vabariigi seadusandlusest ja käesolevast põhikirjast.
  2. Eesti Klubi on avalikes huvides toimiv üle-eestiline ühendus, kuhu võivad kuuluda erineva maailmavaate ja usutunnistuse ning erineva sotsiaalse ja

erakondliku kuuluvusega inimesed

1.5. Eesti Klubi õigusvõime tekib mittetulundusühingute ja sihtasutuste

registrisse kandmisega ja lõpeb nimetatud registrist kustutamisega.

1.6. Eesti Klubi asub Tallinnas, **Roheline aas 1**, tal on elektrooniline

kodulehekülg [www.eestiklubi.ee](http://www.eestiklubi.ee)

**2. LIIKMEKS VASTUVÕTMISE, VÄLJAASTUMISE**

**JA VÄLJAARVAMISE KORD**

2.1. Liikmeks võib olla iga vähemalt 18-aastane füüsiline või juriidiline isik, kes

tunnistab klubi **eesmärke ja täidab põhikirja**.

2.3. Liikmeks vastuvõtmise otsustab juhatus taotleja kirjaliku avalduse alusel,

millele on lisatud vähemalt kahe Eesti Klubi liikme soovitus.

2.3. Liikmel on õigus juhatusele esitatud kirjaliku avalduse alusel Eesti Klubist

lahkuda.

2.4. Eesti Klubist arvatakse liige välja, kui ta kahjustab Eesti Klubi mainet või tema

tegevus pole kooskõlas põhikirja ning heade tavade ja kommetega.

* 1. Liikme väljaarvamise ja väljaastumise otsuse teeb juhatus oma koosolekul.

**Klubi liige kustutatakse nimekirjast kui ta pole maksnud liikmemaksu**

**kolmel järjestikulisel aastal.**

2.6. Väljavõte otsusest liikme väljaarvamise kohta edastatakse temale isiklikult.

**3. EESTI KLUBI LIIKME ÕIGUSED JA KOHUSTUSED**

3.1. Eesti Klubi liikmel on õigus:

3.1.1. võtta osa korraldatavatest üritustest;

3.1.2. valida ja olla valitud juhtorganitesse.

3.2. Eesti Klubi liige on kohustatud:

3.2.1. hoidma ja kaitsma Eesti Klubi mainet ning järgima oma tegevuses ja

käitumises häid kombeid ja tavasid;

3.2.2. täitma käesolevast põhikirjast tulenevaid kohustusi ning juhtorganite

otsuseid;

3.2.3. tasuma tähtaegselt liikmemaksu.

3.3. Eest Klubi ei vastuta liikme isiklike varaliste ja mittevaraliste kohustuste eest.

**4. EESTI KLUBI JUHTIMINE**

* 1. Eesti Klubi juhtorganid on üldkoosolek, juhatus ja vanemate kogu.
  2. Kõrgeim juhtorgan on vähemalt üks kord aastas kokkukutsutav üldkoosolek, **mille pädevuses on :**

**4.2.1. põhikirja vastuvõtmine ja muutmine;**

**4.2.2. juhatuse liikmete valimine ja ennetähtaegne tagasikutsumine;**

**4.2.3. juhatuse või Eesti Klubi muu organi liikmega tehingu tegemise või tema vastu nõude esitamise otsustamine ja selles tehingus või nõudes esindaja määramine;**

**4.2.4. aukohtu valimine;**

**4.2.5. revidendi (revisjonikomisjoni) valimine;**

**4.2.6. liikmemaksu suuruse ja tasumise korra kehtestamine;**

**4.2.7. majandusaasta aruande kinnitamine;**

**4.2.8. Eesti Klubi tegevuse lõpetamine.**

* 1. Üldkoosoleku kutsub kokku juhatus, teatades sellest ette **vähemalt 14 päeva.**
  2. **Eesti Klubi juhatus võib Eesti klubi liikmetest moodustada piirkondlikke** ja  **muid allorganisatsioone.**

**5. ÜLDKOOSOLEKU PÄDEVUS**

5.1. Üldkoosolek võib vastu võtta otsuseid, kui selles osalevad **vähemalt pooled eelmise aasta liikmemaksu tasunud liikmetest või nende esindajad, sealhulgas vähemalt pool juhatuse liikmetest.**

5.2. Üldkoosolek on pädev vastu võtma otsuseid küsimustes, mis on

üldkoosoleku kokkukutsumisel teatavaks tehtud.

5.3. Üldkoosolekul osalev iga liige omab ühte häält ja võib olla teise liikme

esindaja, kes on andnud vabas vormis volikirja. Liige ei või hääletada,

kui otsustatakse temaga või temaga võrdset majanduslikku huvi omava isikuga

tehingu tegemist, tema vastu nõude esitamist või temaga kohtuvaidluse

alustamist või lõpetamist.

5.4. Üldkoosoleku otsus on vastu võetud, kui selle poolt hääletab üle poole

üldkoosolekul osalenud liikmetest ja nende esindajatest. Eranditeks on põhikirja

muutmise otsustamine, mille puhul on vajalik üldkoosolekul **osalenute 2/3**

**häälteenamus.**

5.5. Liikme valimisel mõnesse organisse loetakse üldkoosolekul valituks kandidaat,

kes sai **enim hääli**. Häälte võrdsel jagunemisel korraldatakse

pooltevaheline järelhääletus.

5.6. Üldkoosolek protokollitakse seaduses sätestatud nõuete kohaselt, otsuse suhtes

tehtud eriarvamus lisatakse protokollile, samuti osavõtnute allkirjastatud

nimekiri, üldkoosolekule esitatud avaldused ja ettepanekud.

**6. JUHATUS**

* 1. Juhatus esindab ja juhib Eesti Klubi tööd üldkoosolekute vahelisel perioodil.
  2. **Juhatus on 7-11-liikmeline.**
  3. Juhatuse liikmed valivad endi hulgast Eesti Klubi presidendi, kes juhib ja korraldab juhatuse tööd. **Uue presidendi valimisel jääb endine president Klubi ekspresidendiks ja juhatuse liikmeks, kuni järgmiste valimisteni.**
  4. Juhatuse volituste tähtaeg on **kuni** 3 aastat.

6.5. Eesti Klubi esindab kõigis õigustoimingutes president või tema volitatud

kaks juhatuse liiget.

6.6. Juhatuse liikme volitused saab peatada presidendi ettepanekul kõigi juhatuse

liikmete otsusega.

6.7. Juhatus võib vastu võtta otsuseid, kui tema tegevuses osaleb üle poole juhatuse

liikmetest. Juhatuse otsus on vastu võetud, kui selle poolt on antud üle poole

koosolekul osalenud juhatuse liikmete häältest. Juhatuse otsused protokollitakse.

* 1. Juhatus viib ellu üldkoosoleku otsuseid, peab liikmete arvestust, haldab vara ja korraldab asjaajamist, rahaliste vahendite kasutamist ning **viib läbi juhatuse laiendatud koosolekud.**

6.9. Juhatus koostab pärast majandusaasta lõppu majandusaasta aruande raamatu -

pidamise seaduses sätestatud nõuete kohaselt ning esitab selle üldkoosolekule

kinnitamiseks. Aruandele lisatakse revisjoniaruanne. Kinnitatud aruandele

kirjutavad alla kõik juhatuse liikmed.

6.10. Juhatus esitab kinnitatud majandusaasta aruande seaduses kehtestatud korras ja

tähtajaks registrile.

**7. TEGEVUSE KONTROLL**

7.1. Eesti **Klubi tegevust kontrollib eelkõige üldkoosolek. Täiendava kontrolli**

**kohustuse** võib panna üldkoosoleku otsusel revidendile. Revidendiks ei või

olla juhatuse liige ega raamatupidaja.

7.2. Revident (revisjonikomisjon) valitakse **kuni** kolmeks aastaks.

7.3. Juhatuse ja muude organite liikmed peavad võimaldama **revidendil** tutvuda

revisjoni käigus kõigi vajalike dokumentidega ning andma asjakohast teavet.

7.4. Revisjoni tulemused vormistatakse revisjoniaruandena või revidendi arvamusena

ja esitatakse üldkoosolekule **kinnitamiseks.**

7.5. **Eesti Klubi liikme käitumise vastavust põhikirjaga ning heade tavadega hindab 3 liikmeline aukohus, mille esimeheks on üks juhatuse liige.**

**9. EESTI KLUBI TEGEVUS JA VARA**

9.1. Põhikirjaliste eesmärkide saavutamiseks Eesti Klubi korraldab üritusi:

konverentse, sümpoosiume ja seminare,

koolitusi, konkursse ja heategevuslikke loteriisid,

koostab trüki- ja audiovisuaalseid materjale ning

väljastab stipendiume.

9.2. Eesti Klubi vara tekib:

9.2.1. liikmemaksudest;

9.2.2. rahalistest ja materiaalsetest annetustest, toetustest;

9.2.3. sihtotstarbelistest eraldistest riigi- ja omavalitsusorganite eelarvest või

muudelt asjasthuvitatud fondidelt, sihtasutustelt ning heategevuse või avalike

huvide eesmärgil teistelt toetajatelt;

9.2.4. **eraõiguslikest ja avalik-õiguslikest** fondidest rahastatavate projektide vahenditest.

9.3. Juhatus korraldab varade arvestust ja raamatupidamist raamatupidamise

seaduse sätete kohaselt.

9.4. Eesti Klubi ei jaota liikmete vahel oma vara ega tulu, vaid kasutab seda ainult

avalikes huvides **põhikirjaliste eesmärkide** elluviimiseks lähtudes

üldkoosoleku ja juhatuse otsustest ning vastuvõetud strateegiaga kooskõlas

olevast projektipõhisest tegevusest.

9.5. Oma varade kasutamise õigsuse ja seaduspärasuse üle annab juhatus aru

üldkoosolekul majandusaasta aruande esitamise käigus.

**10. EESTI KLUBI TEGEVUSE LÕPETAMINE, ÜHINEMINE,**

**JAGUNEMINE**

10.1. Eesti Klubi tegevuse lõpetamine, ühinemine **või** jagunemine toimub seaduses

kehtestatud korras, järgides kõiki seaduse nõudeid, toiminguid ja protseduure.

10.2. Eesti Klubi lõpetamine juhatuse avalduse alusel toimub seaduses kehtestatud

korras ja tingimustel üldkoosoleku otsusega, kusjuures juhatus või

üldkoosoleku määratud isik (likvideerija) nõuab sisse võlad, müüb vara,

rahuldab kreeditoride nõuded.

10.3. Eesti Klubi lõpetamise korral antakse pärast kreeditoride nõuete rahuldamist

alles jäänud vara üle tulumaksusoodustusega mittetulundusühingute ja

sihtasutuste nimekirja kantud mõnele liidule, ühingule või avalik-õiguslikule

juriidilisele isikule.

10.4. Eesti Klubi sundlõpetamise (likvideerimise) korral põhjusel, et selle eesmärk või

tegevus on vastuolus põhiseadusliku korra, karistusseadustikuga või heade

kommetega, läheb pärast kreeditoride nõuete rahuldamist järelejäänud vara

punktis 10. 3 nimetatud isikutele seaduses sätestatud korras.

10.5. Eesti Klubi ühinemine teise ühendusega toimub seaduses sätestatud korras ja

tingimustel, kusjuures õigusjärglus ja tegevuse lõppemise otsus tehakse

asjakohasel üldkoosolekul. Ühinemine toimub ilma likvideerimis-menetluseta.

10.6. Eesti Klubi arhiivis säilitatavad dokumendid antakse hoiule üldkoosoleku

otsuse alusel kas ühele likvideerijale, arhiivile või õigusjärglasele seaduses

kehtestatud korras.

**Põhikirja uus redaktsioon on vastu võetud ja kinnitatud Eesti Klubi üldkoosolekul**

**13. jaanuaril 2012.a.**